OpenLLM-France/wikimedia huggingface dataset:
# Portalea (Gasteiz)

Portalea XV. mendean egindako etxe bat da, salerosleen ostatu eta salgaien gordailu izateko eraikia. Gasteizko Alde Zaharraren iparraldean dago, Hedegile kalean, Andatarren dorretxearen eta Buruileria plazaren ondoan. Lehenengo jabeak Hurtado de Mendozatarrak izan ziren, Bizkaiko Urdaibaitarrak gero, eta Mazarredotarrak geroago. 1950eko hamarkada arte, haritz zuraz egindako atetzar handia (hortik datorkio etxeari izena) zabalik izaten zuen, salerosleek gurdiak sar zitzaten; horrela, salgaiak lapurtzea edo hondatzea saihesten zuten. Erdi Aroko ohiko etxe baten tankera du: zurezko egitura du, eta hormak adreiluzkoak dira (tarteka, adobea erabiltzen zuten).
1940ko hamarkadan etxea oso hondatuta zegoen. 1950ean, Gasteizko Aurrezki Kutxak erosi zuen, eta eraikina zaharberritzeari ekin zion. Portalea, orduz geroztik, El Portalón jatetxearen egoitza da, eta Vital Kutxa (Gasteizko Aurrezki Kutxaren ondorengoa) da Portalearen jabea gaur egun.

## Erreferentziak

* 1 2 3 «La Vital saca a concurso la explotación del emblemático restaurante El Portalón», El Correo, 2007-10-02.
* ↑ «Erdi Aroko Gasteiz» erreportajea, Teknopolis telebista saioa, Elhuyar, 2011-10-16. 4. minututik aurrera, Portaleari buruzko informazio pixka bat.
* ↑ «El Portalón y la Burullería», Recordando Vitoria-Gasteiz bloga, 2009-05-15.
* ↑ Alberto CANTO: «Los dueños del restaurante Arkupe gestionarán El Portalón», El Correo, 2007-11-01.

## Kanpo estekak

* «El Portalón», Auñamendi Eusko Entziklopedia.
* Datuak: Q12266142
# Portalegre-Castelo Brancoko elizbarrutia

Portalegre-Castelo Brancoko elizbarrutia (portugesez: Diocese de Portalegre-Castelo Branco, latinez: Dioecesis Portalegrensis-Castri Albi) Erromatar Eliza Katolikoaren portugaldar elizbarrutietako bat da. 1550eko apirilaren 2an ezarri zen Portalegreko elizbarruti gisa. 1956ko ekainaren 18an Portalegre-Castelo Brancoko elizbarrutia izendatu zioten. Apezpikuaren egoitza Portalegren dago. Egun apezpikua Antonino Eugénio Fernandes Dias da.

## Apezpikuen zerrenda

* Julião de Alva (1549-1560)
* Andrés de Noronha (1560-1581)
* Amador Arrais de Mendoza (1581-1598)
* Diego Corrêa de Souza (1598-1614)
* Rodrigo da Cunha (1615-1618)
* Lopo de Sequeira Pereira (1619-1632)
* João Mendes de Távora (1632-1638)
* Richard Russell (1671-1685)
* João de Mascarenhas (1686-1692)
* António de Saldanha (1693-1706)
* Domingos Barata (1707-1709)
* Álvaro Pires de Castro e Noronha (1711-1737)
* Manuel Lopes Simões (1740-1748)
* João de Azevedo (1748-1765)
* Jerónimo Rogado do Carvalhal e Silva (1770-1773)
* Pedro de Melo e Brito da Silveira Alvim (1773-1777)
* Manuel Tavares Coutinho da Silva (1778-1798)
* José Valério da Cruz (1798-1826)
* José Francisco da Soledade Bravo (1832-1833)
* José Maria da Silva Ferrão de Carvalho Mártens (1883-1884)
* Manuel Bernardo da Souza Ennes (1885-1887)
* Gaudêncio José Pereira (1888-1908)
* António Moutinho (1909-1915)
* Manuel Mendes da Conceição Santos (1915-1920)
* Manuel Domingos Maria Rosa Fructuoso (1920-1949)
* António Ferreira Gomes (1949-1952)
* Agostinho Joaquim Lopes de Moura (1952-1978)
* Augusto César Alves Ferreira da Silva (1978-2004)
* José Francisco Sanches Alves (2004-2008)
* Antonino Eugénio Fernandes Dias (2008-)

## Erreferentziak

* ↑ (Ingelesez) «Diocese of Portalegre-Castelo Branco» Catholic Hierarchy.

## Kanpo estekak

* Datuak: Q874452
* Multimedia: Roman Catholic Diocese of Portalegre-Castelo Branco / Q874452
# Portalegre (Rio Grande do Norte)

Portalegre Brasilgo udalerri bat da, Rio Grande do Norte estatuan kokatua. 7.601 biztanle ditu 110,054 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q2079757
* Multimedia: Portalegre (Rio Grande do Norte) / Q2079757
# Portale (harresiak)

Portale edo ataria, kontestu urbanoan, hiri harresitu bateko ate nagusi eta sarrera bat da.
Euskal Herriko harresietako eta herri-ateetako kasuan, Portle terminoa toponimian ere agertzen da, hala nola Elgetako bidetik Eibarrera ematen zuena (orain desagertua, baina bertan den Portalea kultura etxeak izena darama) eta Bermeko San Joan portalea edo Doniene atea.

## Iruditegia

* Buradon Gatzagako harresietan, beheko atea.
* San Nikolas atea, Hondarribiko harresietan.
* Donejakue atea, Donibane Garazin.
* Arrasateko Portaloia, herriko erdigunerako sarreretako bat.
* Gasteizko harresiko ate bat.

## Erreferentziak

* ↑ (Gaztelaniaz) «El edificio AYA» Armia museoa (Noiz kontsultatua: 2020-07-12).

## Kanpo estekak

* Datuak: Q82117
* Multimedia: City gates / Q82117
# Portalegre

Portalegre Portugalgo izen bereko barrutiaren hiriburua da. Alentejo eskualdean dago eta Espainiarekiko mugatik hurbil. 2011ko erroldaren arabera, herriak 24.930 biztanle ditu.

## Etimologia

Latinezko Portus Alacer izenetik dator hiriaren izena, eta "portu alaia" esan nahi du.

## Historia

Brontze Aroko aztarnak aurkitu dira indusketetan. Ezaguna da Portalegreko brazaletea.
Portalegre Alfontso III.a Portugalgoaren erregealdian sortu zen, 1259an. Erregeak bere sasiko semeari eman zion, Afonso Sanches-i. 1299ko foruan erabaki zen erregearen lehenengo semeari emango zitzaiola herria.
Joanes III.ak hiri estatusa eman zion 1550an eta administrazio gune garrantzitsua bihurtu zen. Mugan bertan egonik hainbat setio jasan behar izan zituen, hala nola 1704an, 1801ean eta 1847an. 1859an Portalegreko barrutia ezarri zen.

## Fregesiak

* Alagoa.
* Alegrete.
* Ribeira de Nisa e Carreiras.
* Fortios.
* Reguengo e São Julião.
* Sé e São Lourenço.
* Urra.

## Ardogintza

2003an Alentejoko ardoaren Jatorri izendapeneko azpieskualdeetako bat bihurtu zen. Dena dela Alentejoko ardoaren ekoizpena Portalegre udalerrian zentratuta dago.

## Ondasun nabarmenak

* Portalegreko gaztelua.
* Alegreteko gaztelua.
* Portalegreko katedrala.
* São Bernardo komentua.

## Iruditegia

* Alegreteko gaztelua.
* Portalegreko katedrala.
* São Bernardo komentua.
* Alde zaharraren panoramika.
* Avilez jauregia.
* Alde zaharreko atea.
* Udaletxea.

## Kanpo estekak

* (Portugesez) Portalegreko udalaren webgunea.
* Datuak: Q622819
* Multimedia: Portalegre (Portugal) / Q622819
# Portal etxeko garaia

Portal etxeko garaia edota Portala etxeko garaia Nafarroa Garaiko Hiriberrin dagoen garai bat da. Izen bereko etxearen alboan dago, herriko sarreratik ezkerreko errepidea hartuz, Jauki etxeko garaitik oso hurbil; biak herrigunearen ipar-mendebaldean daude. Nafarroako kultura ondasun izendatua dago.
Alboko Portal etxearen ateburuko harrian honako idazkun hau dago zizelkatua:
| « | “ESTA PRESENTE/PYEDRA Y PORTAL/HYZO HACER/IOANES PORTAL/ECO A 18 DE/JUNYO DEL ANO/1652”. | » |
| “HONAKO/HARRI ETA ATARIA/1652KO/EKAINAREN 18AN/JOANES PORTALEKOAK/EGIN ZITUEN.”. ||
Garaiak zati batean bera estaltzen duten bi estalpetxo atxikiak ditu.

## Ikus gainera

* Euskal Herriko garaiak
* Nafarroako kultura ondasunak

## Erreferentziak

* ↑ Los horreos de Aezkoa, turismoabaurrea.blogspot.com

## Kanpo estekak

* Datuak: Q20492575
* Multimedia: Casa Portal (Villanueva de Aézcoa) / Q20492575
# Portalbera

Portalbera Italiako udalerri bat da. Paviako probintzian kokatuta dago, Lombardia eskualdean. 1.444 biztanle ditu, 4,48 kilometro koadroko azaleran banatuta.

## Mugakideak

Portalberak honako udalerri hauekin egiten du muga:
Arena Po Spessa Stradella

## Kanpo estekak

* Datuak: Q40273
* Multimedia: Portalbera / Q40273
# Portale (argipena)

Portalea edo ataria, hainbat artikulutarako bidea izan daiteke:
* Portalea: Harresietako, gazteluetako eta kidekoetako ate handia.
* Portale, atari edo ezkaratza.
* Portale edo ataria, arkitekturan, eraikin bateko fatxada nagusiko atea edo sarrera apaintzen duen elementu arkitektonikoa.
Izen berezi bezala, Euskal Herriko zenbait eraikinek duten izena:
* Portalea (Gasteiz).
* Portalea (Eibar).
* San Joan Portalea edo Doniene Atea, Bermeon.

## Ikus, gainera

* Atari (argipena)
# Portalea (Eibar)

Portalea Eibarko eraikina da, herriko udal kultura etxea, zenbait zerbitzuren egoitza, 1996an irekia. Erakina lehenagokoa da, ordea, Aguirre y Aranzabal (AYA) arma lantegia izan baitzen 20. mendearen zati handi batean.
Areto desberdinez gain, bertan daude Juan San Martin udal liburutegi publikoa, Juan Bautista Gisasola Herriko Musika Eskola, Udal Euskaltegia eta Armagintzaren Museoa.

## Historia

Eraikina Bista-eder kalean dago, baina inguru hartan zen herriko Portale edo sarrera-ataritik hartu zuen izena, 1990eko hamarkadan bertan kultura etxea eraiki behar zela erabakitzean.
1936an proiektatu zuen eraikina Raimundo Alberdi Abaunz arkitektoak, eta AYA lantegia bertan ezarri zen 1938an. 1951etik hamar urtez zenbait luzapen egin zitzaizkion, zeinetan 21. mendean dituen forma eta bolumenak finkatu ziren. AYA enpresaren ikur nagusia, lehoi bat, eraikinaren puntu gorenean dago orain ere Bista-Eder kalera begira.
1986an lantegia hustu egin zen, eraikina Eibarko Udalak erosi zuen, eta 1990eko hamarkadan kultura etxea bertan eraikitzeko proiektua gauzatu zen, José Manuel Muñagorri, Javier Marquet eta Luis M. Zulaika arkitektoen eskutik. 1996an inaguratu zen kultura etxea.

## Erreferentziak

* ↑ (Gaztelaniaz) «El edificio AYA» Armia museoa (Noiz kontsultatua: 2020-07-12).
* ↑ «Museoa Kalean - ARMAGINTZA MUSEOA» web.archive.org 2016-09-20 (Noiz kontsultatua: 2020-07-12).
* ↑ «Portalea Eibarko Kultura Etxea — Kultura — Eibarko Udala» www.eibar.eus (Noiz kontsultatua: 2020-07-12).

## Kanpo estekak

* Datuak: Q97270559
* Multimedia: Portalea (old AYA factory) / Q97270559
# Portaleburua

Portaleburua Donibane Garaziko auzo bat da, Euskal Herriko Nafarroa Beherea lurraldean kokatuta, Garazi eskualdean.
Udalerriaren ipar-ekialdean dago, iparraldean Lauribar auzoarekin, hegoaldean Alde Zaharrarekin eta Larraburu auzoarekin eta ekialdean Uganga auzoarekin muga egiten du. Iparraldean, Izpura udalerria dago.
Bertako biztanleak portaleburutarrak dira.

## Geografia

Auzoa Donibane Garaziren ipar-ekialdean dago.

## Garraioa

Euskal Hirigune Elkargoaren esku dagoko Car Express hiriarteko autobus sareak zerbitzatzen du herria. Guztira, line batek eskaintzen du zerbitzua.
Gainera, Baiona-Donibane Garazi burdinbideak zerbitzua ematen du Arrosa udalerriri, Txik Txaken 54. linearen bidez.
iea  10. linea (Txik Txak)BAIGORRIPilotalekua 16  • Joan Pujo kolejioaIrulegiSarreraAzkarateGarataineUharte GaraziHerriaDONIBANE GARAZIDonibane Garaziko geltokia 54  • GalanaeneDonazaharrePlazaLakarraHerriko EtxeaAinhize-MonjolosePurguaLarzabale-Arroze-ZibitzePurguaIzura-AzmeJeantineaArhantsusiHarambeltzUhartehiriHerriko EtxeaBehaskane-LaphizketaOiantoaDONAPALEUOspitalea 11 55  BUS   809   • Eliza 11 55  BUS   809 :

## Oharrak

* ↑ /poʁ̞taleβ̞uʁ̞u.a/ ahoskatua (laguntza)

## Erreferentziak

* ↑ «Ipar Euskal Herriko onomastika (Xi-XV. mendeak)» www.euskaltzaindia.eus (Noiz kontsultatua: 2021-05-17).
* ↑ (Frantsesez) «Ipar Euskal Herriko TXIK TXAK sarea: garraio publikoaren gorakada handia hilabetean.» France Bleu 2019-10-21 (Noiz kontsultatua: 2021-04-22).

## Ikus, gainera

* Donibane Garazi
* Donibane Garaziko auzoak

## Kanpo estekak

* Datuak: Q107466685
# Phyllotis alisosiensis

Phyllotis alisosiensis Phyllotis generoko animalia da. Karraskarien barruko Cricetidae familian sailkatuta dago.

## Ikus, gainera

* Phyllotis
* Cricetidae

## Kanpo estekak

* Datuak: Q20898319
# Phyllostomidae

Phyllostomidae saguzarren familia bat da, Mexiko eta iparraldeko Argentina artean bizi dena.

## Taxonomia

* Phyllostomatidae familia
** Brachyphyllinae subfamilia
*** Brachyphylla
** Carollinae subfamilia
*** Carollia
*** Rhinophylla
** Desmodontinae subfamilia
*** Desmodus
*** Diaemus
*** Diphylla
** Glossophaginae subfamilia
*** Glossophagini leinua
**** Anoura
**** Choeroniscus
**** Choeronycteris
**** Glossophaga
**** Hylonycteris
**** Leptonycteris
**** Lichonycteris
**** Monophyllus
**** Musonycteris
**** Scleronycteris
*** Lonchophyllini leinua
**** Lionycteris
**** Lonchophylla
**** Platalina
**** Xeronycteris
** Phyllonycterinae subfamilia
*** Erophylla
*** Phyllonycteris
** Phyllostominae subfamilia
*** Lonchorhinini leinua
**** Lonchorhina
**** Macrophyllum
**** Mimon
*** Micronycterini leinua
**** Glyphonycteris
**** Lampronycteris
**** Macrotus
**** Micronycteris
**** Neonycteris
**** Trinycteris
*** Phyllostomatini leinua
**** Phylloderma
**** Phyllostomus
*** Vampyrini leinua
**** Chrotopterus
**** Lophostoma
**** Tonatia
**** Trachops
**** Vampyrum
** Stenodermatinae subfamilia
*** Stenodermatini leinua
**** Ametrida
**** Ardops
**** Ariteus
**** Artibeus
**** Centurio
**** Chiroderma
**** Ectophylla
**** Enchisthenes
**** Mesophylla
**** Phyllops
**** Platyrrhinus
**** Pygoderma
**** Sphaeronycteris
**** Stenoderma
**** Uroderma
**** Vampyressa
**** Vampyrodes
*** Sturnirini leinua
**** Sturnira

## Kanpo estekak

* Datuak: Q600042
* Multimedia: Phyllostomidae / Q600042
* Espezieak: Phyllostomidae
# Produktu industrial

Produktu industrialak beste ekoizpen prozesu bati gehitzeko erosten diren produktuak dira, hau da, horien erosketaren helburua beste produktu, zerbitzu edo merkatari batek birsaltzeko da. Produktu industrialak material fluxu desberdineko eraldaketaren emaitzak dira. Produktu horiek enpresa eroslearen ekoizpen prozesuan produktua sartzen den moduaren arabera sailkatzen dira eta ez kontsumitzaileen erosketa ohituren arabera.

## Motak

* Materialak eta atalak: Produktu mota honi dagokionez, kontsumitzaileari emango zaion azken produktua sortu baino lehen enpresak behar dituen material edota piezak dira. Hiru motatan banatzen dira baina bi mota hauek ere euren artean bi multzotan sailkatzen dira, izan ere, alde batetik lehengaiak daude, inolako aldaketarik jasan ez duten material mota, eta ondoren materialak eta atal manufakturatuak, multzo berdinean sartzen direla hauek jada eraldatuak izan direnak.
* Lehengaiak: mota honen barnean ere bereizketa bat egiten da nekazal produktu eta produktu naturalen artean, izan ere, ez dira berdin merkaturatzen. Nekazal produktuen adibide gisa, abereak, fruituak, barazkiak, etab. ditugu eta produktu naturalen adibide burdina eta egurra izan daitezke.
* Materialak edo osagaiak: produktu mota hau, lehen esan bezala, jada eraldatua izan da, baina oraindik bere prozesu industriala ez da amaitu aldaketa gehiago jasan beharko dituelako azken kontsumitzailera heldu baino lehen edo honen parte izateko. Produktu mota honen adibide bi zementua eta altzairua dira,
* Atal manufakturatuak edo pieza osagaiak: azken honek, ez du eraldaketarik behar azken kontsumitzailera heldu arte, soilik muntaketa behar du bukaerako produktua osatzeko, adibidez, kotxeen bateriak.
* Kapital ondasunak: Enpresa batek merkaturatzen dituen produktuak ekoizteko beharrezkoak diren ondasunak dira eta enpresaren kapitalaren eta produktu bukatuaren parte bihurtzen direnak. Ondasuna hauek bi taldetan banatzen dira:
** Instalazioak, ekipo ondasunak eta eraikinak: Enpresa batek bere ekoizpena aurrera eramateko prezio altuan eta negoziazio luze baten ondoren erosi behar dituen ondasun garrantzitsuak dira. Hauen kasuan amortizazioa teknikoa luzeagoa da. Adibidez, lantegi edo industria-nabeak.
** Ekipo laguntzailea: Enpresa batek bere ekoizpena aurrera eramateko kostu txikiagoan erosten dituen ondasunak dira. Haien amortizazioa azkarragoa da. Adibidez, josteko makina, ordenagailuak, eskuko lanabesak… etab.
* Hornidurak eta merkataritza zerbitzuak: hornidurei dagokienez ez dira bukatutako produktuaren osagai, lagungarri gisa aritzen dira. Prezio baxu eta iraupen txikia dira haren ezaugarri nagusienak, beraz komentziazko produktu kontsideratzen da. Papera eta ikatza horniduren adibide izango lirateke. Zerbitzuei dagokienez, bi mota ezberdin aurkitzen dira, alde batetik mantentze laneko zerbitzuak eta konponketazkoak hala nola garbiketa edota makinen konponketak. Bestetik, aholkularitza zerbitzuak eta hauen egitekoa kontabilitatea eramatea, marketin planak burutzea izango lirateke. Zerbitzu hauek industri produktu ukiezinak dira, aldiz, lehen aipatutako hornidurak ukigarriak.

## Kanpo estekak

* Datuak: Q65217090
# Produkzio zerbitzuak

Produkzio zerbitzuak industria-ekoizpenari laguntzeko jarduera tertziarioak dira. Horren aurretik edo ostetik egiten direnak (kudeaketa, diseinua, ikerketa, merkaturatzea, saldu osteko zerbitzuak, e.a.). Enpleguari dagokionez, jarduera horiek ekoizpen-jarduera gainditzen dute, eta azken horrek behera egiten du mekanizazioa handiagotzearen ondorioz.

## Kanpo estekak

* Datuak: Q25476311
# Produktu deribatu (argipena)

Produktu deribatuak esamoldeak adiera zenbait ditu:
* finantzan, deribatuak, azpiko aktibo baten geroko prezio batean oinarritutako finantza-kontratuak;
* industrian, produktu deribatuak, lehengai batetik eraldatutako produktuak (adibidez, petrolioaren deribatuak).
# Produktu generiko

Produktu generiko produktuaren oinarrizko bertsioa da, bereizgarririk gabea, funtzionatzeko behar dituen ezaugarriak bakarrik dituena. Kotler eta Duboisen teoriaren arabera, produktuaren bost mailetako bigarrena da (oinarrizko etekina, itxarondako produktua, produktu areagotua eta produktu potentziala dira besteak). Marka zurikoaren antzekoak dira baina normalean kalitate txarrekoak. Hala ere, batzutan kalitatezko estandar berberak bete behar dituzte (adididez, sendagai generikoak).

## Erreferentziak

* ↑ Euskalterm: [Merkataritza eta Marketina Hiztegia] [2015]

## Kanpo estekak

* Datuak: Q1378329
# Produktu karteraren osaketa

Produktu karteraren osaketa enpresak bere produktu lerroaren sakontasuna handitzeko duen modu bat da. Artikulu gehiago gehitzean datza artikulu berri hauek eta zaharrak maila berdinean egonda. Lerroa osotzeko oinarrizko bost arrazoi daude:
1. Enpresaren nahia mozkin gehiago lortzeko.
2. Batzuetan banatzaileak kexatzen dira lerroan artikulu gutxi daudela eta salmenta horiek ez galtzeko.
3. Enpresaren salmentak gutxitzen direnean maila bereko produktu bat baino gehiago izateak enpresari salmentak ziurtatzen dizkio.
4. Enpresak modu honetan liderra eta lerro osoa izaten saiatuko da, adibidez hamar produktu izatean probabilitate handiagoa egongo da liderra izateko, bi produktu izatean baino.
5. Honen bidez, enpresak, lehiakideak urrun mantentzea bilatuko du.
Dena den, lerroaren gehiegizko handitzeak eragin dezake lehenik zeuden produktu batzuen salmentak jaistea.
# Produktuaren akats

Produktuaren akatsa produktu baten diseinua, erabilera-propietateak eta fidagarritasun estandarra, kalitatea hitz batean, gutxitu egiten dituen eragozpena da. Diseinu fasean nahi ekoizpenean sor daiteke. Ohikoa da akatsak dituzten produktuak produktu zuzena baino merkeago saltzea, baina horien erabilera arriskutsua izan daitekeela ohartarazi behar da.

## Kanpo estekak

* Datuak: Q1138598
# Pieterlen

Pieterlen Suitzako udalerria da. Berna kantonamenduan dago, Biel/Bienne barruti administratiboa barrutian. 2014an 4,359 biztanle zituen 8,3 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67849
* Multimedia: Pieterlen / Q67849
# Pietrabbondante

Pietrabbondante Italiako udalerri bat da. Iserniako probintzian kokatuta dago, Molise eskualdean. 606 biztanle ditu, 27,44 kilometro koadroko azaleran banatuta.

## Mugakideak

Pietrabbondantek honako udalerri hauekin egiten du muga:
Castelverrino Civitanova del Sannio Poggio Sannita Pescolanciano Agnone Chiauci

## Kanpo estekak

* Datuak: Q279358
* Multimedia: Pietrabbondante / Q279358
# Pietermaritzburg

Pietermaritzburg Hegoafrikako KwaZulu-Natal probintziako hiriburua eta bigarren hiri handiena da. 1838an sortu zen. Zulu hizkuntzan bere izena umGungundlovu da, eta hau da distrito agintariek erabiltzen duten izena. Normalean hiriari bai ingelesez bai Zuluz Maritzburg deitzen zaio, eta askotan PMB esanez laburtzen da. Industria gune garrantzitsua da, aluminioa, egurra eta egunerako produktuak egiten direlarik. Eskola ugari eta Unibertsitateak daude bertan, hala nola KwaZulu-Natal-eko Unibertsitatea. 228.549 biztanle zituen 1991ean.

## Klima

Datu klimatikoak (Pietermaritzburg) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 41 | 39 | 38 | 37 | 37 | 31 | 32 | 35 | 39 | 40 | 41 | 42 | 42 |
| Batez besteko tenperatura maximoa (°C) | 28 | 28 | 28 | 26 | 24 | 22 | 23 | 24 | 25 | 25 | 26 | 28 | 26 |
| Batez besteko tenperatura minimoa (°C) | 18 | 17 | 16 | 12 | 7 | 3 | 3 | 6 | 10 | 13 | 15 | 16 | 11 |
| Erregistraturiko tenperatura minimoa (°C) | 9 | 10 | 5 | 1 | -1 | -4 | -4 | -3 | -1 | 2 | 5 | 6 | -4 |
| Pilatutako prezipitazioa (mm) | 155 | 121 | 113 | 44 | 30 | 13 | 2 | 8 | 64 | 74 | 100 | 108 | 832 |
| Prezipitazio egunak (≥ 1 mm) | 22 | 16 | 15 | 6 | 5 | 3 | 1 | 2 | 10 | 12 | 15 | 16 | 123 |
| Iturria: South African Weather Service ||||||||||||||

## Erreferentziak

* ↑ Climate data for Pietermaritzburg. South African Weather Service (Noiz kontsultatua: 7 March 2010).

## Kanpo estekak

* Datuak: Q185591
* Multimedia: Pietermaritzburg / Q185591
# Pietismo

Pietismoa XVII. mendearen amaieran luteranismoaren barnean sortu zen mugimendua da. Protestantismoaren ortodoxia hotzaren aurrean joera eta sentimendu pertsonalak, aszetismoa eta bihotzezko konbertsioa hobesten zituen.
Eliza ofizialaren aurkako erreakzio haren lehen eragilea Philip Jakob Spener (1653-1705) ministro alsaziarra izan zen. Spenerren predikuetan eta liburuetan (Pia desideria, 1675) zenbait proposamen nabarmentzen ziren: teologiaren irakaskuntza berriztatu eta germaniar tradizioko mistikara itzuli beharra; Biblia osoaren irakurketa; otoitz indibidualaren premia; Biblia ikasteko eta otoitz egiteko talde txikiak eratzea; apaizgo unibertsalaren doktrina.
Spenerrek Halleko unibertsitatea sortzea (1693) erdietsi zuen Prusiako Frederikorengandik. Spenerren ondoren buruzagitza August H. Franckek (1663-1727) hartu zuen. Halleko unibertsitatea pietismoaren gunea izan zen; hango ikasleak izan ziren, besteak beste, Henry M. Mühlenberg, Ipar Ameriketako luteranismoaren antolatzailea, eta Nikolaus Ludwig Zinzendorfeko kondea, Moraviako elizaren sortzailea. Metodismoak, halaber, pietismoaren ezaugarri anitz beretu zituen. XVIII. mendearen erdialdean iritsi zuen pietismoak bere goren puntua, eta gerora ere eragin sakona izan du protestantismoaren pentsamenduan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q193664
* Multimedia: Pietism / Q193664
# Pietra-di-Verde

Pietra-di-Verde, (korsikeraz: A Petra di Verde) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 116 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q246250
* Multimedia: Pietra-di-Verde / Q246250
# Pietra Marazzi

Pietra Marazzi Italiako udalerri bat da. Alessandriako probintzian kokatuta dago, Piemonte eskualdean. 889 biztanle ditu, 8 kilometro koadroko azaleran banatuta.

## Mugakideak

Pietra Marazzik honako udalerri hauekin egiten du muga:
Alessandria Montecastello Pecetto di Valenza

## Kanpo estekak

* Datuak: Q17637
* Multimedia: Pietra Marazzi / Q17637
# Pietra Ligure

Pietra Ligure Italiako udalerri bat da. Savonako probintzian kokatuta dago, Liguria eskualdean. 8.215 biztanle ditu, 9,88 kilometro koadroko azaleran banatuta.

## Mugakideak

Pietra Ligurek honako udalerri hauekin egiten du muga:
Boissano Giustenice Loano Bardineto Borgio Verezzi Tovo San Giacomo

## Kanpo estekak

* Datuak: Q271152
* Multimedia: Pietra Ligure / Q271152
# Pietra de' Giorgi

Pietra de' Giorgi Italiako udalerri bat da. Paviako probintzian kokatuta dago, Lombardia eskualdean. 751 biztanle ditu, 11,2 kilometro koadroko azaleran banatuta.

## Mugakideak

Pietra de' Giorgik honako udalerri hauekin egiten du muga:
Castana Cigognola Lirio Mornico Losana Redavalle Santa Maria della Versa Broni Montalto Pavese Santa Giuletta

## Kanpo estekak

* Datuak: Q39880
* Multimedia: Pietra de' Giorgi / Q39880